
Disa rregulla për fëmijën e porsalindur 


Fëmija është zbukurimi i kësaj jete. Ashtu siç është edhe një 
përgjegjësi shumë e madhe për edukimin dhe rritjen e tij sipas 
parimeve islame. 

Nga rregullat kryesore të fëmijës së porsalindur janë: 

1. Ezani në veshin e djathtë. Profeti (alejhis salatu ue selam) i 
ka thirrur ezanin Hasenit në veshin e djathtë kur ka lindur. Kurse 
për ikametin në veshin e djathtë, janë dy hadithe të dobëta dhe Ibn 
Kajimi e ka lejuar që t’i thuhet edhe ikameti në të majtin. 

2. Dhënia e një hurme ose një pjesë të saj, pasi ta përtypë njëri 
nga prindërit. Disa dijetarë kanë thënë që nëse s’ka hurmë, t’i jepet 
diçka e ëmbël. 

3. Rruajtja e lcolcës në ditën e shtatë dhe pesha e flokëve të 
llogaritet në argjend dhe pastaj jep sadaka për të varfrit (në argjend 
ose në vlerën e valutës së vendit ku jeton). 

4. Therja e lcurbanit (akika) i cili është një synet i fortë. Edhe 
kurbani theret në ditën e shtatë, nëse s’është e mundur, në ditën e 
14-të. Nëse edhe në këtë ditë nuk ther kurban, atëherë në ditën e 
21-të. Kur nuk ka mundësi në këto kohë, atëherë e ther kur të ketë 
mundësi pa përcaktim, duke ditur që koha në fillim është më e 
pëlqyeshme. Për djalin theren dy kokë dele dhe për vajzën një. 

Rregulla e tij janë si ato të kurbanit të bajramit, që do të thotë se 
nuk lejohet të theret kafsha që çalon, e verbëta dhe e dobëta. Mishi 
i saj ndahet në 3 pjesë; një pjesë hahet, një pjesë dhurohet dhe një 
pjesë jepet sadaka. 




Nuk shitet asgjë prej saj as lëkura e as leshi. Kurse vitet e 
kafshës së therur janë: 

Për devetë 5 vjet e sipër, për lopët dy vjet e sipër, për dhitë një 
vit e sipër dhe për delet 6 muaj e sipër dhe nuk lejohet që të theret 
kur ato kanë më pak vite se kaq. 

Shumica e dijetarëve e shikojnë të pëlqyer që mishi të gatuhet 
pastaj të shpërndahet, por lejohet edhe pa e gatuar. 

5. Emri i fëmijës që pëlqehet të jetë në ditën e 7-të ose dhe 
ditën që lind. Është e pëlqyer që emri të jetë i bukur sipas thënie së 
Profetit (alejhi salatu ue selam): “Ju do të thirreni Ditën e Kiametit në 
emrat tuaj dhe të baballarëve tuaj, prandaj vini emra të bukur.” (Ebu 
Daudi) 

Emra më të dashur janë Abdullah dhe Abdurrahman, dhe 
emrat më të vërtetë janë Harith dhe Hemam. Po kështu pëlqehen 
emrat e profetëve. Ashtu siç lejohen emrat jo arabë me kuptim të 
mirë dhe të bukur. 

Emrat më të bukur janë emrat e profetëve, të njerëzve të 
devotshëm dhe të sahabëve. 

Kjiteret e emrave që nuf^Cejofen cffe nufjpëCqefen janë si më 

• Që emri abd (rob) të jetë për dikë tjetër jo për Allahun, si 
Abduresul, Abdunebij, etj. 

• Që të jetë nga emrat që janë të veçantë për Allahun ose të 
jenë në trajtën e shquar, si Rrahmani, i Gjithëdituri, Mbreti i 
mbretërve, etj. 




• Ose të ketë ndonjë kuptim jo të mirë si: Luftë (Luftim), i 
hidhur, i zemëruar (Zemrite). 

• Emrat e fesë katolike apo feve të tjera ose emra të tjerë që 
nuk kanë asnjë kuptim. 

• Emrat që tregojnë një lavdërim të vetes, si: I shpëtuari 
(Shpëtim), ose i fituari (Fitim) 

• Po kështu nuk lejohet emërtimi me emrat e surve, si Jasin, 
etj. 

6. Synetllëlcu për meshlcujt. Profeti (alejhis salatu ue selam) ka 
thënë: “Pesë gjëra janë nga natyra e pastër e njeriut: Synetllëku, 
rruajtja e pjesëve rreth organeve intime, heqja e qimeve të sqetullave, 
prerja e thonjve dhe shkurtimi i mustaqeve. ” (Buhariu dhe Muslimi) 

Këtë natyrë të pastër, shumica e dijetarëve e kanë komentuar se 
është nga tradita profetike. Synetllëku është i detyruar sipas 
mendimit të shumicës së dijetarëve. 

Fëmija është pema e cila ka nevojë për kujdes para se të lindë 
dhe deri në fund të jetës tënde. Frytet e saj, qofshin të ëmbla apo 
të hidhura do t’i shijosh si në këtë botë ashtu edhe në tjetrën. 

Lutjet më të sinqerta janë për Allahun që të na japë sukses në 
edukimin e tyre, ashtu siç e gëzon Allahun dhe sipas traditës së 
Profetit Muhamed (alejhis salatu ue selam). 



